Blitsbokke: Jonges se kans in VancouverNatuurlik is dit nie ideaal nie, maar die sesde toernooi in die Wêreldreeks se sewestoernooi wat vanaf Saterdag (SA tyd) in Vancouver gespeel word, is nou ŉ ideale ontwikkelingskans vir die jong Blitsbokke. Só sê die span se afrigter, Neil Powell, wat erken hy sou manne soos die beseerde Werner Kok en Rosko Specman gekies het as hulle beskikbaar was. Maar hulle is nie, en nou sal die jonges, waarvan sewe saam in minder toernooie as Kyle Brown se 63 gespeel het, die ding moet doen. Maklik sal dit nie wees nie. Die Blitse is in dieselfde groep as die tweede span op die reekspunteleer, Nieu-Seeland, naamlik die moeilike Skotland en Rusland. Die Skotte is die afgelope jaar of drie ŉ effens kopseer vir die Blitsbokke wat twee van die groepwedstryde moet wen om seker te wees van ŉ plek in die kwarteind. Benewens die jong spelers wat nog hul voete vind, is Powell ook bekommerd oor die samespel wat kan haper. Blitsbokke se groepwedstryde – Saterdag 19:52 – vs Rusland 23:24 – vs Skotland Sondag 02:56 – vs Nieu Seeland